钦定古今图书集成/理学汇编/学行典/第185卷 > 裴敬彝
## 钦定古今图书集成/理学汇编/学行典/第185卷 > 裴敬彝

按《唐书孝友传》：“裴敬彝，绛州闻喜人。曾祖子通，隋开
皇中以大中大夫居母丧，哭丧明，有白乌巢冢樾，兄
弟八人皆为名孝。诏表门阙，世谓义门裴氏。敬彝七
岁能文章，性谨敏，宗族重之，号甘露顶。父智周，补临
黄令，为下所讼。敬彝年十四，诣巡察使唐临直枉，临
奇之，试命作赋，赋工，父罪已释，表敬彝于朝，补陈王”
府典签。一日，忽涕泣谓左右曰：“大人病痛，吾辄然，今
心悸而痛，事叵测。”乃请急，倍道归，而父已卒，羸毁逾
礼。乾封初，累迁监察御史。母病，医许仁则者躄不能
乘敬，彝自为舆往迎。既居丧，诏赠缣帛，官为作《灵轝》。
终服，以著作郎兼修国史。历中书舍人、太子左庶子。
武后时，为酷吏所陷，死岭南。